OSNOVNA ŠKOLA „BRDA“

 S P L I T

KLASA: 112-03/20-01/26

URBROJ: 2181-59-20-1

Split, 12. listopada 2020.

Na temelju članka 107. Zakona o odgoju i obrazovanju u osnovnoj i srednjoj školi („Narodne novine“, br. 87/08, 86/09, 92/10, 105/10, 90/11, 16/12, 86/12, 126/12, 94/13, 152/14, 7/17, 68//18. , 98/19. i 64/20.) odredaba Pravilnika o radu Osnovne škole „Brda“ Split i članka 9. Pravilnika o postupku zapošljavanja te procjeni i vrednovanju kandidata za zapošljavanje Osnovne škole „Brda“ Split (KLASA:112-01/19-01/01, URBROJ:2181-59-19-1 od 29. svibnja 2019.), i Izmjena Pravilnika o postupku zapošljavanja te procjeni i vrednovanju kandidata za zapošljavanje Osnovne škole „Brda“ Split (KLASA:112-01/20-01/01, URBROJ:2181-59-20-1 od 4. lipnja 2020.), Osnovna škola „Brda**“** Split, Put Brda 2, raspisuje

**N A T J E Č A J**

za zasnivanje radnog odnosa na radnom mjestu

**UČITELJ/ICA HRVATSKOGA JEZIKA - 1 izvršitelj/ica na određeno puno radno vrijeme**

**Mjesto rada: OŠ „Brda“ Split, Put Brda 2.**

Uvjeti:

Uz opći uvjet za zasnivanje radnog odnosa, sukladno općim propisima o radu, kandidati moraju ispunjavati i posebne uvjete:

* poznavanje hrvatskog jezika i latiničnog pisma u mjeri koja omogućava izvođenje odgojno-obrazovnog rada,
* odgovarajuća vrsta i razina obrazovanja kojom su osobe stručno osposobljene za obavljanje odgojno-obrazovnog rada sukladno Zakonu o odgoju i obrazovanju u osnovnoj i srednjoj školi („Narodne novine“, br. 87/08, 86/09, 92/10, 105/10, 90/11, 16/12, 86/12, 126/12, 94/13, 152/14, 7/17, 68//18. , 98/19. i 64/20.) i Pravilniku o odgovarajućoj vrsti obrazovanja učitelja i stručnih suradnika u osnovnoj školi („Narodne novine“, br. 6/19.).

Sukladno članku 105. stavku 6. Zakona o odgoju i obrazovanju u osnovnoj i srednjoj školi poslove učitelja predmetne nastave u osnovnoj školi može obavljati osoba koja je završila:
a) studijski program nastavničkog smjera odgovarajućeg nastavnog predmeta na razini diplomskog sveučilišnog studija ili integriranog preddiplomskog i diplomskog sveučilišnog studija,
b) – studijski program odgovarajuće vrste na razini diplomskog sveučilišnog studija ili integriranog preddiplomskog i diplomskog sveučilišnog studija ili specijalistički diplomski stručni studij odgovarajuće vrste te je stekla potrebno pedagoško-psihološko-didaktičko-metodičko obrazovanje s najmanje 55 ECTS-a (pedagoške kompetencije), ako se na natječaj ne javi osoba iz točke a)

 – četverogodišnji dodiplomski stručni studij razredne nastave s pojačanim programom iz odgovarajućeg nastavnog predmeta ili integrirani preddiplomski i diplomski sveučilišni studij primarnog obrazovanja s modulom za izvođenje nastave odgovarajućeg nastavnog predmeta, ako se na natječaj ne javi osoba iz točke a)

c)  preddiplomski sveučilišni ili stručni studij na kojem se stječe najmanje 180 ECTS bodova te je stekla pedagoške kompetencije, ako se na natječaj ne javi osoba iz točaka a) i b).

Odgovarajuća vrsta obrazovanja za učitelja hrvatskoga jezika propisana je člankom 5. Pravilnika o odgovarajućoj vrsti obrazovanja učitelja i stručnih suradnika u osnovnoj školi.

Učitelj hrvatskoga jezika mora imati sljedeću vrstu obrazovanja sukladno članku 105. stavku 6. Zakona o odgoju i obrazovanju u osnovnoj i srednjoj školi:

|  |  |  |  |
| --- | --- | --- | --- |
| **Točke** | **STUDIJSKI PROGRAM I SMJER** | **VRSTA I RAZINA STUDIJA** | **STEČENI AKADEMSKI NAZIV** |
| a) | **Hrvatski jezik i književnost***smjer: nastavnički* | –     diplomski sveučilišni studij | *magistar edukacije hrvatskoga jezika i književnosti* |
| –     sveučilišni dodiplomski studij | *profesor hrvatskoga jezika i književnosti* |
| –     sveučilišni dodiplomski studij | *profesor jugoslavenskih jezika i književnosti s temeljnim studijem iz hrvatskoga jezika* |
| **Kroatistika***smjer: nastavnički* | –     diplomski sveučilišni studij | *magistar edukacije hrvatskoga jezika i književnosti* |
| **Kroatistika i južnoslavenske filologije***smjer: nastavnički* | –     diplomski sveučilišni studij | *magistar kroatistike i južnoslavenskih filologija* |
| **Kroatologija***smjer: nastavnički* | –     diplomski sveučilišni studij | *magistar edukacije kroatologije* |
| b) | **Hrvatski jezik i književnosti***smjerovi: znanstveni, opći**kroatistički, knjižničarstvo,**kulturološki* | –     diplomski sveučilišni studij | *magistar hrvatskoga jezika i književnosti* |
| **Kroatistika***smjerovi: jezikoslovni, književni* | –     diplomski sveučilišni studij | *magistar kroatistike**magistar hrvatskoga jezika i književnosti* |
| **Učiteljski studij** | –     integrirani preddiplomski i diplomski sveučilišni studij | *magistar primarnog obrazovanja (Modul Hrvatski jezik razvidan je iz Dopunske isprave o studiju)* |
| –     četverogodišnji dodiplomski stručni studij | *diplomirani učitelj razredne nastave s pojačanim programom iz nastavnoga predmeta Hrvatskoga jezika* |
| **Kroatologija** | –     diplomski sveučilišni studij | *magistar kroatologije* |
| c) | **Hrvatski jezik i književnost** | –     preddiplomski sveučilišni studij | *sveučilišni prvostupnik (baccalaureus) edukacije hrvatskoga jezika i književnosti**sveučilišni prvostupnik (baccalaureus) hrvatskoga jezika i književnosti* |
| **Kroatistika** | –     preddiplomski sveučilišni studij | *sveučilišni prvostupnik (baccalaureus kroatistike)**sveučilišni prvostupnik (baccalaureus) hrvatskoga jezika i književnosti* |

Učitelji iz članka 155. stavka 3. Zakona o odgoju i obrazovanju u osnovnoj i srednjoj školi, a koji na dan stupanja na snagu ovog Zakona nisu zatečeni u radnom odnosu u osnovnoj školi, mogu zasnovati radni odnos u osnovnoj školi.

**Radni odnos u Školi ne može se zasnovati s osobom za koju postoje zapreke iz članka 106. Zakona o odgoju i obrazovanju u osnovnoj i srednjoj školi.**

**Kandidati su uz vlastoručno potpisanu prijavu dužni dostaviti:**

* **životopis,**
* **diplomu odnosno dokaz o odgovarajućoj vrsti i stupnju obrazovanja,**
* **dokaz o državljanstvu,**
* **uvjerenje nadležnog suda da kandidat nije pod istragom i da se protiv njega ne vodi kazneni postupak za kaznena djela za koja postoji zapreka za zasnivanje radnog odnosa u školi sukladno članku 106. Zakona o odgoju i obrazovanju u osnovnoj i srednjoj školi** **(ne starije od mjesec dana)**
* **elektronički zapis ili potvrdu o podacima evidentiranim u matičnoj evidenciji Hrvatskog zavoda za mirovinsko osiguranje. (ne starije od mjesec dana).**

**Kandidati koji ostvaruju pravo prednosti pri zapošljavanju prema posebnom zakonu, trebaju se u prijavi na natječaj pozvati na to pravo i uz prijavu priložiti sve dokaze o ispunjavanju traženih uvjeta iz natječaja te svu propisanu dokumentaciju prema posebnom zakonu.**

**Kandidati koji se pozivaju na pravo prednosti sukladno članku 102. Zakona o hrvatskim braniteljima iz Domovinskog rata i članovima njihovih obitelji („Narodne novine“, 121/17.)** dužni su uz prijavu na natječaj priložiti sve dokaze o ispunjavanju traženih uvjeta iz natječaja te sve potrebne dokaze navedene u članku 103. stavku 1. Zakona o hrvatskim braniteljima iz Domovinskog rata i članovima njihovih obitelji koji se mogu pronaći na internetskoj stranici Ministarstva hrvatskih branitelja:

<https://bit.ly/2CDWDKE>

**Prilozi odnosno isprave prilažu se u neovjerenoj preslici. Izabrani kandidat je dužan prije sklapanja ugovora o radu dostaviti izvornike ili ovjerene preslike.**

**U potpisanoj prijavi na natječaj kandidat je obvezan navesti osobno ime, adresu stanovanja, broj telefona odnosno mobitela, e-mail adresu na koju će mu biti dostavljena obavijest o datumu i vremenu procjene odnosno testiranja i naziv radnog mjesta na koje se prijavljuje.**

**Kandidati prijavom na natječaj daju privolu Osnovnoj školi „Brda“ Split za obradu osobnih podataka navedenih u svim dostavljenim prilozima odnosno ispravama za potrebe provedbe natječaja.**

**Škola će dostavljene podatke kandidata obrađivati u skladu s odredbama pozitivnih propisa koji uređuju zaštitu osobnih podataka.**

**Na natječaj se mogu prijaviti osobe oba spola.**

Nepotpune i nepravodobne prijave neće se razmatrati.

Kandidati koji su pravodobno dostavili potpunu prijavu te ispunjavaju uvjete natječaja obvezni su pristupiti procjeni odnosno testiranju prema odredbama Pravilnika o postupku zapošljavanja te procjeni i vrednovanju kandidata za zapošljavanje Osnovne škole „Brda“ Split:

<http://www.os-brda-st.skole.hr/upload/os-brda-st/images/static3/902/File/Pravilnik%20o%20postupku%20zapo%C5%A1ljavanja%20te%20procjeni%20i%20vrednovanju%20kandidata%20za%20zapo%C5%A1ljavanje.pdf>

[**http://www.os-brda-st.skole.hr/upload/os-brda-st/images/static3/1422/File/PRAVILNIK%20O%20IZMJENAMA%20I%20DOPUNAMA.pdf**](http://www.os-brda-st.skole.hr/upload/os-brda-st/images/static3/1422/File/PRAVILNIK%20O%20IZMJENAMA%20I%20DOPUNAMA.pdf)

Ako kandidat ne pristupi procjeni odnosno testiranju smatra se da je odustao od prijave na natječaj.

Način procjene odnosno testiranja kandidata te pravni i drugi izvori za pripremu kandidata bit će objavljeni na mrežnoj stranici Škole:

<http://www.os-brda-st.skole.hr/natje_aji/poziv_na_testiranje_kandidata> najkasnije do isteka roka za podnošenje prijava na natječaj.

Rok za podnošenje prijava je osam dana od dana objave natječaja na mrežnoj stranici i oglasnoj ploči Škole te mrežnim stranicama i oglasnim pločama Hrvatskog zavoda za zapošljavanje.

Prijave s dokazima o ispunjavanju uvjeta natječaja dostaviti neposredno ili poštom na adresu: Osnovna škola „Brda“ Split, Put Brda 2, 21000 Split s naznakom „Za natječaj - za radno mjesto učitelja/ice hrvatskoga jezika, određeno puno radno vrijeme“.

O rezultatima natječaja kandidati će biti obaviješteni putem mrežne stranice Škole:

<http://www.os-brda-st.skole.hr/natje_aji/rezultati_natje_aja> u roku od 15 dana od dana sklapanja ugovora o radu s izabranim kandidatom ili donošenja odluke o neizboru kandidata odnosno bit će obaviješteni sukladno članku 23. stavku 3. Pravilnika o postupku zapošljavanja te procjeni i vrednovanju kandidata za zapošljavanje Osnovne škole „Brda“ Split.

 Ravnateljica

 Katarina Zelić, dipl. uč.